Komisijos reglamentas (EB) Nr. 492/2003
2003 m. kovo 18 d.
papildantis Reglamento (EB) Nr. 2400/96 dėl tam tikrų pavadinimų įrašymo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą (Soprèssa Vicentina, Asparago verde di Altedo, Pêra Rocha do Oeste)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2003 [2], ypač į jo 6 straipsnio 3 ir 4 dalis,
kadangi:
(1) pagal Reglamento (EEB) Nr. 2081/92 5 straipsnį Italija Komisijai perdavė paraišką dėl "Soprèssa Vicentina" pavadinimo įregistravimo kilmės vietos nuoroda ir paraišką dėl "Asparago verde di Altedo" pavadinimo įregistravimo geografine nuoroda, o Portugalija perdavė Komisijai paraišką dėl "Pêra Rocha do Oeste" pavadinimo įregistravimo kilmės vietos nuoroda.
(2) Pagal minėto reglamento 6 straipsnio 1 dalį nustatyta, kad paraiškos atitinka visus to reglamento reikalavimus, visų pirma dėl to, kad jose pateikta visa minėto reglamento 4 straipsnyje numatyta informacija.
(3) Išspausdinus šio reglamento priede nurodytus pavadinimus Europos Bendrijų oficialiame leidinyje [3], Komisija negavo nė vieno pagal Reglamento (EEB) Nr. 2081/92 7 straipsnį pateikto užprotestuojančio pareiškimo.
(4) Dėl to šiuos pavadinimus reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu juos saugoti visoje Bendrijoje kaip saugomas kilmės vietos nuorodas ar saugomas geografines nuorodas.
(5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2066/2002 [5], priedas,
PRIĖMĖ ŠĮ REGLAMENTĄ:
1 straipsnis
Šio dokumento priede nurodytais pavadinimais papildomas Reglamento (EB) Nr. 2400/96 priedas ir jie įrašomi į Reglamento (EEB) Nr. 2081/92 6 straipsnio 3 dalyje numatytą Saugomų kilmės vietos nuorodų ir saugomų geografinių nuorodų registrą kaip saugomos kilmės vietos nuorodos (SKVN) ar saugomos geografinės nuorodos (SGN).
2 straipsnis
Šis reglamentas įsigalioja 20 dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. kovo 18 d.